wickkiey/tamil-wikipedia-chunked huggingface dataset:
# உராய்வு

## வரலாறு

உராய்வு விசையின் விதிகள் முதன்முதலில் லியோனார்டோ டா வின்சி (1452-1519) என்பவரால் கண்டுபிடிக்கப்பட்டது. ஆனால் அவரது குறிப்பேடுகளில் இவை வெளிப்படுத்தப்படவில்லை. இவைகள் அமோண்டோன்ஸ் என்பவரால் திரும்பக் கண்டுபிடிக்கப்பட்டது. மேற்பரப்பு சீரின்மை மற்றும் பரப்புகளை ஒன்றாக அழுத்தும் எடையை எழுப்பத் தேவைப்படும் விசை ஆகியவை மூலமாக அமோண்டோன்ஸ் உராய்வு விசையின் தன்மையை விளக்கினார். பிறகு யூலர் இத்தத்துவத்தை மேம்படுத்தி நிலையான உராய்வு விசை மற்றும் அசைவு உராய்வு விசைகளை நன்கு பிரித்து விளக்கினார்.  
உராய்வு விசை பற்றி மேலும் சார்லஸ்-ஆகஸ்டின் டி கூலாம்ப் (1785) ஆராய்ச்சி செய்தார். கூலோம்ப் தொடர்பில் உள்ள பொருட்களின் தன்மை, எவ்வளவு பரப்பளவு தொடர்பில் இருக்கிறது, எவ்வளவு எடை அழுத்தம் இருக்கிறது என்பனவற்றை கண்காணித்து உராய்வு விசை தத்துவத்தை முன்வைத்தார்.  
இன்றளவில் உராய்வு விசையால் அணு அளவில் என்ன நடக்கிறது என்பது பற்றிய ஆராய்ச்சிகள் நடக்கின்றன.
# உராய்வு

## உலர் உராய்வு விசை சட்டங்கள்

அசைவு உராய்வு விசையின் அடிப்படை பண்புகள் 15இலிருந்து 18ஆம் நூற்றாண்டுகளில் நடத்திய பரிசோதனைகள் மூலம் கண்டுபிடிக்கப்பட்டது மேலும் அவை மூன்று சட்டங்களாக தெரிவிக்கப்பட்டது:
- அமோண்டோன்சின் முதல் சட்டம்: உராய்வு விசை சுமத்தப்படும் சுமையின் நேர் விகிதத்தில் இருக்கும்.
- அமோண்டோன்ஸ் இரண்டாம் சட்டம்: உராய்வு விசை தொடர்பிலுள்ள பொருட்களின் பரப்பளவை சார்ந்தது அல்ல.
- கூலோம்பின் உராய்வு விசை சட்டம்: அசைவு உராய்வு விசை பொருளின் வேகத்தை சார்ந்ததல்ல.
# உராய்வு

## உலர் உராய்வு விசை

உலர் உராய்வு விசை தொடர்பில் உள்ள இரண்டு திட பரப்புகளின் ஒப்புமை நகர்தலை (relative motion) தடுக்கும் வண்ணம் அமையும். உலர் உராய்வு விசை, நகரும் பரப்புகளுக்கு இடையே வரும் அசைவு உராய்வு விசை மற்றும் நகரா பரப்புகளுக்கு இடையே வரும் நிலையான உராய்வு விசை என மேலும் பிரிக்கப்படும்.  
சார்லஸ் ஆகஸ்டின் டி கூலாம்பின் கீழ் பெயரிடப்பட்டுள்ள கூலூம் உராய்வு விசை, உலர் உராய்வு விசையை கணக்கிட பயன்படுத்தப்படும் ஒரு தோராயமான மாதிரி. கீழ்வரும் சமன்பாடால் இவ்விசை கணிக்கப்படுகிறது:
:<math>F_\mathrm{f} \leq \mu F_\mathrm{n}</math>
இதில்
- <math>F_\mathrm{f}\,</math> என்பது வரும் உராய்வு விசை ஆகும். இது பரப்புகளின் திசையில் ஒப்புமை நகர்தலை தடுக்கும் வகையில் அமையும்.
- <math>\mu\,</math>, என்பது தொடர்பிலுள்ள பொருட்களின் ஒரு பண்பாகும்.
- <math>F_\mathrm{n}\,</math> என்பது இரண்டு பரப்புகளும் மற்றதன் மேல் கொடுக்கும் செங்குத்து விசையாகும்.  
கூலாம்ப் உராய்வு விசை சுழியத்திலிருந்து <math>\mu F_\mathrm{n}\,</math> வரை எந்த எண்ணை வேண்டுமானாலும் அதன் அளவாக எடுத்துக்கொள்ளலாம்.  
எனவே, நிலைமை நிலையில், உராய்வு விசை பரப்புகளுக்கு இடையே நிகழக்கூடிய நகர்தலை தடுக்க போதுமான அளவு விசையையே கொடுக்கும். ஆதலால் இந்த வழக்கில், உராய்வு விசையை சரியாக கணிப்பதற்கு மாறாக அதிகபட்சம் என்ன அளவை உராய்வு விசை எடுக்கும் என்பதை இந்த கூலாம் தோராயம் வழங்குகிறது.  
இதுவே அசைவு உராய்வு விசையெனின் அது எப்பொழுதும் <math>\mu F_\mathrm{n}\,</math> என்ற அளவை கொண்டிருக்கும். உராய்வு விசை எப்போதும் இரண்டு பரப்புகளுக்கு இடையே நிகழக்கூடிய ஒப்புமை நகர்தலை தவிர்க்கும் வண்ணம் அமையும்.
# உராய்வு

## செங்குத்து விசை

செங்குத்து விசையென்பது இரண்டு பரப்புகளை அழுத்தும் விசையாக விவரிக்கப்படுகிறது. அதன் செயல்படும் திசை பரப்புகளுக்கு செங்குத்தாக இருக்கும். மிக எளிமையான நிலையில், ஒரு பொருள் ஒரு பரப்பின் மேல் இருக்கும்போது புவி ஈர்ப்பு விசை காரணமாக செங்குத்து விசையை கொண்டிருக்கும். இந்த இடத்தில், உராய்வு விசை , அளவில், பொருளின் எடை, ஈர்ப்பு காரணமாக முடுக்கம், மற்றும் உராய்வு விசை குணகம் (coefficient of friction) ஆகியவற்றின் பெருக்கலாக அமையும். எனினும், உராய்வு விசை குணகம் பொருட்களின் எடையை பொறுத்தோ கொள்ளளவை பொருத்தோ அமையாது. அது இரு பொருட்களும் யாவை என்பதை மட்டுமே பொருத்து அமையும். உதாரணமாக, ஒரு பெரிய அலுமினிய தொகுதி ஒரு சிறிய அலுமினிய தொகுதியின் உராய்வு விசை குணகத்தையே கொண்டுள்ளது. எனினும், உராய்வு விசையின் அளவு செங்குத்து விசையை சார்ந்து அமையுமாதலால் பொருளின் எடையை மறைமுகமாக சார்ந்து அமையும்.  
ஒரு பொருள் ஒரு மட்டமான பரப்பில் இருக்கும்போது மேலும் அதன் மீது செயல்படும் விசை செங்குத்து உறுப்பு எதுவும் கொண்டிருக்காதபோது அதன் மீது செயல்படும் செங்குத்து விசையானது அதன் எடையாகவே அமையும். மாறாக ஒரு பொருள் ஒரு சாய்தளத்தில் இருக்கும்போது அதன்மீது செயல்படும் செங்குத்து விசை அதன் எடையை விட குறைவாக இருக்கும். ஏனெனில் எடையை விட குறைவான விசையே தளத்திற்கு செங்குத்தாக செயல்படுகிறது. எனவே, இது போன்ற நிலைகளில் செங்குத்து விசை திசையன் பகுப்பாய்வு மூலம் கணிக்கப்படுகிறது. நிலைமையை பொறுத்து, செங்குத்து விசை கணக்கீடு ஈர்ப்பு தவிர வேறு விசைகளை கணக்கில் கொள்ளக்கூடும்.
# உராய்வு

## உராய்வு விசை குணகம்

பெரும்பாலும் கிரேக்க எழுத்து μவால் குறிக்கப்படும் உராய்வு விசை குணகம் (COF), இரண்டு உடல்கள் மற்றும் அவற்றை ஒன்றாக அழுத்தும் விசை ஆகியவற்றின் விகிதத்தை விவரிக்கும் பரிமாணமற்ற ஸ்கேலார் மதிப்பு ஆகும். உராய்வு விசை குணகம் பயன்படுத்தப்படும் பொருட்கள் இரண்டையும் சார்ந்துள்ளது; உதாரணத்திற்கு இரும்பு மற்றும் பனி ஆகியவை குறைந்த உராய்வு விசை குணகத்தை கொண்டுள்ளன. அதே நேரத்தில் றப்பர் மற்றும் சிமெண்ட் தரை ஆகியவை உராய்வு விசை குணகத்தை உயர்வாக கொண்டுள்ளன. பூஜ்ஜியத்திற்கு அருகில் என்பதில் இருந்து ஒன்றை விட அதிகம் என்பது வரை உராய்வு விசை குணகத்தின் மதிப்புகள் கண்டறியப்பட்டுள்ளன. நல்ல சூழ்நிலையில், எடுத்துக்காட்டாக, உறுதியான ஒரு டயர் 1.7 என்ற உராய்வு விசை குணகத்தை கான்கிரீட் மீது கொண்டு இருக்கலாம்.
ஒன்றுக்கொன்று ஒப்பிடுகையில் ஓய்வில் இருக்கும் பரப்புகளில் நிலையான உராய்வு விசை குணகம். இது பொதுவாக அதன் அசைவு உராய்வு விசை குணகம் எதிர்வை காட்டிலும் பெரியது.  
ஒப்பிடுகையில் இயக்கத்தில் உள்ள பரப்புகளில் <math>\mu = \mu_\mathrm{k}\,</math> இதில் <math>\mu_\mathrm{k}\,</math> அசைவு உராய்வு விசை குணகம். கூலாம் உராய்வு விசை <math>\mu F_\mathrm{n}\,</math> என்பதனற்கு சமமாக இருக்கும். மேலும் ஒவ்வொரு பரப்பிலும் செயல்படும் உராய்வு விசை மற்ற பரப்பிற்கு ஒப்பிடுகையில் உராய்வு விசை இல்லையெனில் இதன் இயக்கம் என்னவாக இருந்திருக்குமோ அதனை எதிர்க்கும் வகையில் அமையும்.  
உராய்வு விசை குணகம் என்பது ஆர்தர்-ஜூல்ஸ் மோறன் என்பவரால் அறிமுகப்படுத்தப்பட்டது. உராய்வு விசை குணகம் ஒரு அனுபவ அளவீடு ஆகும். அதாவது சோதனைகள் நடத்துவதன் மூலமே இந்த உராய்வு விசை குணகத்தை கண்டறிய முடியும். பொதுவாக நிலையான உராய்வு விசை குணகம் , அசைவு உராய்வு விசை குணகத்தை விட சற்று அதிகமாக இருக்கும். டெப்ளான் மற்றும் டெஃப்ளான் போன்ற சில இணைகளுக்கு இவை இரண்டும் சமமாகக்கூட இருக்கும்.  
அநேகமான பொருட்கள் 0.3 மற்றும் 0.6 என்பதற்கு இடையே தங்களுக்கான உராய்வு விசை குணக மதிப்பை கொண்டிருக்கும். இந்த வரையறைக்கு வெளியே உராய்வு விசை குணகத்தின் மதிப்பு போவது மிக அரியதாகும். ஆனால் டெஃப்ளான், எடுத்துக்காட்டாக, 0.04 என்றளவில் குறைந்த உராய்வு விசை குணகத்தை கொண்டிருக்க முடியும். உராய்வு விசை குணகத்தின் மதிப்பு சுழியம் என்றால் உராய்வு விசையே இல்லை என்றாகிவிடும். ஆனால் காந்த இலகுமம் கொண்ட வாகனங்கள் கூட காற்றினால் இழுவை கொண்டுள்ளன என்பதை காண்க. மற்ற பரப்புகளில் தொடர்புகொள்ளும்போது ரப்பர் 1-2 வரையறையில் உராய்வு விசை குணக மதிப்புகளை பெறலாம். இயற்பியலில் ஒரு வழக்கமாக μ எப்போதும் <1 என்று பராமரிக்கப்படுகிறது. ஆனால் இது உண்மை அல்ல. மிக பொருத்தமான பயன்பாடுகளில் பெரும்பாலும் μ <1 என்ற கூற்று உண்மையே. μவின் மதிப்பு 1க்கு மேலே என்பது ஒரு பொருள் சரிய அதன் மீது செயல்படும் செங்குத்து விசையை விட அதிக விசை அளிக்க வேண்டும் என்பதையே குறிக்கும். எடுத்துக்காட்டாக, சிலிகான் ரப்பர் அல்லது அக்ரிலிக் ரப்பர்-பூசிய பரப்புகளில் 1ஐ விட கணிசமான அளவிற்கு உராய்வு விசை குணகத்தின் மதிப்பு அதிகமாக இருக்கும்.  
உராய்வு விசை குணகம் ஒரு "பொருள் சார்ந்த பண்பு " என்றபோதிலும் வெப்பநிலை, சுற்றுப்புற தட்பவெப்பநிலை முதலியன சார்ந்தும் மாறுபடும்.
# உராய்வு

## தோராய உராய்வு விசை குணகங்கள்

| பொருட்கள் | நிலையான உராய்வு விசை, <math>\mu_s\,</math> |
| --- | --- |
# சென்னை மாவட்டம்

**ரிப்பன் கட்டிடம்**  
| - | சென்னை மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | சென்னை |  |
| **பகுதி** | வட மாவட்டம் |  |
| **ஆட்சியர்** | திருமதி.
ரஷ்மி சித்தார்த்
ஜகடே, இ.ஆ.ப. |  |
| '''காவல்துறைக்
கண்காணிப்பாளர்''' | - |  |
| **மாநகராட்சி** | 1 |  |
| **வருவாய் கோட்டங்கள்** | 3 |  |
| **வட்டங்கள்** | 16 |  |
| **வருவாய் கிராமங்கள்** | 122 |  |
| **மண்டலம்** | 15 |  |
| **வார்டு** | 200 |  |
| **சட்டமன்றத் தொகுதிகள்** | 16 |  |
| **மக்களவைத் தொகுதிகள்** | 3 |  |
| **பரப்பளவு** | 178 ச.கி.மீ. |  |
| **மக்கள் தொகை** | 46,46,732 (2011) |  |
| '''அலுவல்
மொழி(கள்)''' | தமிழ், ஆங்கிலம் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 600 xxx |  |
| '''தொலைபேசிக்
குறியீடு''' | 044 |  |
| **வாகனப் பதிவு** | TN-01யிலிருந்து - TN-14 வரை |  |
| **பாலின விகிதம்** | 989 பெண் / 1000 ஆண் ♂/♀ |  |
| **கல்வியறிவு** | 90.18% |  |
| **இணையதளம்** | chennai | } |
**சென்னை மாவட்டம்** (*Chennai district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சென்னை ஆகும். பெருநகர சென்னை மாநகராட்சி மற்றும் சென்னை புறநகர் பகுதிகள் இம்மாவட்டத்தில்தான் உள்ளன. தமிழ்நாடு மாநிலத்தில் உள்ள அனைத்து மாவட்டங்களை விட பரப்பளவில் சிறிய மாவட்டம் என்றாலும், மக்கள்தொகை அதிகமா இருக்கும் மாவட்டம் ஆகும்.  
178 ச.கி.மீ. பரப்பளவு கொண்டிருந்தது சென்னை மாவட்டம். 2018இல் சென்னை மாவட்டத்தினை ஒட்டியிருந்த காஞ்சிபுரம் மாவட்டம் மற்றும் திருவள்ளூர் மாவட்டங்களின் ஆலந்தூர் வட்டம், சோழிங்கநல்லூர் வட்டம், மதுரவாயல் வட்டம், மாதவரம் வட்டம், அம்பத்தூர் வட்டம் மற்றும் திருவொற்றியூர் வட்டங்கள் சென்னை மாவட்டத்துடன் இணைக்கப்பட்டுள்ளதால், தற்போது சென்னை மாவட்டத்தின் மொத்த பரப்பளவு 426 ச.கி.மீ. ஆகக் கூடியுள்ளது.
# சென்னை மாவட்டம்

## புவியியல்

சென்னை மாவட்டம் இந்தியாவின் தெற்கில், வங்காள விரிகுடா கடற்கரையோர சமவெளியில், 178 ச.கி.மீ. பரப்பளவில் அமைந்துள்ளது. கடல் மட்டத்திலிருந்து சராசரியாக 6 மீட்டர் உயரத்திலும், கிழக்கு தீர்க்கரேகை 12°59' மற்றும் 13°9' வடக்கு அட்சரேகை 80°12' மற்றும் 80°19' இடையேயும் அமைந்துள்ளது. இதன் பொருளாதார முக்கியத்துவம் மற்றும் அமைவிடத்தின் காரணமாக இது "தென்னிந்தியாவின் நுழைவாயில்" என்றழைக்கப்படுகிறது. இந்த மாவட்டத்தின் நிலநடுக்கம் குறித்த அபாயக் குறிப்பு, மிதமான அபாயத்தைக் குறிக்கும் நிலஅதிர்வு மண்டலம் III கீழ் வருகிறது. தமிழ்நாட்டின் மொத்த கடலோரப்பகுதியில் 2.5% சதவீதம் சென்னை மாவட்டம் (25.60 கி.மீ.) கொண்டுள்ளது. சென்னை மாவட்டத்தில் உள்ள சென்னை நகரத்தினை இரண்டு நீரோடைகள் குறுக்கே பிரிக்கின்றன. அவை, கூவம் மற்றும் அடையாறு ஆகும்.
# சென்னை மாவட்டம்

## மாவட்டத்தின் புள்ளியியல் விவரங்கள்

தமிழக மாவட்டங்களிலேயே, மிகவும் வளர்ச்சியடைந்த மாவட்டம் சென்னை ஆகும்.
# சென்னை மாவட்டம்

## மாவட்டத்தின் புள்ளியியல் விவரங்கள்

### பொருளாதார வளர்ச்சி

தமிழ்நாட்டின் மாவட்டங்களில், கோவை மாவட்டத்திற்கு அடுத்தப்படியாக சென்னை மாவட்டம் மொத்த உள்நாட்டு உற்பத்தியில் 8.69% பெற்றுள்ளது. இதில் முறையே, விவசாயம் 0.74% தொழில்துறை 5.65% மற்றவை 12.04% ஆகப் பங்குகொள்கின்றன. 2006-2007 ஆண்டு கணக்கெடுப்பின்படி, சென்னை மாவட்டத்தின் தனி நபர் வருமானத்தைப் பொறுத்தவரையில் 37,941 (ரூபாயில்) பெற்று 7ஆம் இடத்தில் உள்ளது. மேலும் மனித அபிவிருத்தி சுட்டெண் கணிப்பின் படி, சென்னை 0.842 பெற்று, முதல் இடத்தில் உள்ளது..
# சென்னை மாவட்டம்

## மக்கள்தொகை பரம்பல்

தமிழக மாவட்டங்களிலேயே, பரப்பளவில் சிறியதும், மக்கள்தொகை மிக்கவும் உள்ள மாவட்டம் இதுவே ஆகும். 178 ச.கி.மீ. பரப்பளவு கொண்ட சென்னை மாவட்டத்தின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 4,646,732 ஆகும். அதில் ஆண்கள் 2,335,844 ஆகவும், பெண்கள் 2,310,888 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 6.98% ஆக உயர்ந்துள்ளது. பாலின விகிதம் 1000 ஆண்களுக்கு, 989 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 26,553 நபர்கள் வீதம் உள்ளனர். மாவட்ட சராசரி எழுத்தறிவு 90.18% ஆகவுள்ளது. ஆறு வயதிற்குட்பட்ட குழந்தைகள் 4,59,324 ஆகவுள்ளனர். நகர்ப்புறங்களில் 100% மக்கள் வாழ்கின்றனர்.  
இம்மாவட்ட மக்கள்தொகையில் இந்துக்கள் 37,51,322 (80.73%) ஆகவும், இசுலாமியர்கள் 4,39,270 (9.45%)
ஆகவும், கிறித்தவர்கள் 3,58,66 (7.72%) ஆகவும், சமணர்கள் 51,708 (1.11%) ஆகவும், மற்றவர்கள் 0.99% ஆகவும் உள்ளனர். இம்மாவட்டத்தில் தமிழ், தெலுங்கு, மலையாளம், ஆங்கிலம் மற்றும் கன்னட மொழிகள் பேசப்படுகின்றன.
# சென்னை மாவட்டம்

## ஆட்சியர் அலுவலகம்

### வரலாறு

சென்னை நகரமானது, 1659 இல் உருவாக்கப்பட்டது. பிராசிஸ்டே என்ற ஆங்கிலேயர் 1640 இல் புனித ஜார்ஜ் கோட்டையைக் கட்டினார். 1688 இல் சென்னை மாநகராட்சி உருவாக்கப்பட்டது. 1746, 1758, மற்றும் 1772 இல் சென்னையானது, பிரஞ்சுக்காரர்களால் கைப்பற்றப்பட்டது. அதன்பிறகு ஆங்கிலேயரின் கட்டுப்பாட்டில் மீண்டும் வந்தது.
சென்னை-1ல் ராஜாஜி சாலையில் உள்ள பழைய ஆட்சியர் அலுவலகக் கட்டிடம், 1793ஆம் ஆண்டு கட்டப்பட்டது. அந்தக் கட்டிடம் அப்போதைய மதராஸ் ஆளுநர் லார்டு பென்டிங் பெயரால் அழைக்கப்பெற்றது. 19ஆம் நூற்றாண்டின் இறுதி வரை இந்த கட்டிடம் பயன்பாட்டில் இருந்து வந்தது. பின்னர் புதிதாக ஆட்சியர் அலுவலகம் கட்டப்பட்டு, மீனவர் சமூகத்திலிருந்து முதன் முதலாக வழக்குரைஞராக இருந்து பல சேவைகள் செய்த, சிங்காரவேலர் பெயரிடப்பட்டது. இன்று வரை மாவட்ட ஆட்சியர் அலுவலகம், "சிங்காரவேலர் மாளிகை" என்றழைக்கப்படுகிறது.
# சென்னை மாவட்டம்

## ஆட்சியர் அலுவலகம்

### சென்னை மாவட்ட ஆட்சியர் அலுவலக முகவரி

மாவட்ட ஆட்சியர் அலுவலகம்  
சிங்காரவேலர் மாளிகை,  
62, ராஜாஜி சாலை,  
சென்னை - 600 001.
# சென்னை மாவட்டம்

## மாவட்ட வருவாய் நிர்வாகம்

, 16 வருவாய் வட்டங்களும்]]  
- விரிவாக்கம் செய்யப்பட்ட சென்னை மாவட்டம், வட சென்னை, மத்திய சென்னை மற்றும் தென் சென்னை என 3 வருவாய் கோட்டங்களும், 16 வருவாய் வட்டங்களும், 49 குறுவட்டங்களும், 125 வருவாய் கிராமங்களும் கொண்டது. மேலும் இம்மாவட்டம் பெருநகர சென்னை மாநகராட்சியும் கொண்டது.
# சென்னை மாவட்டம்

## மாவட்ட வருவாய் நிர்வாகம்

### சென்னை மாவட்ட வருவாய் வட்டங்கள்

1. தண்டையார்பேட்டை வட்டம்
1. அமைந்தக்கரை வட்டம்
1. அயனாவரம் வட்டம்
1. எழும்பூர் வட்டம்
1. கிண்டி வட்டம்
1. மாம்பலம் வட்டம்
1. மயிலாப்பூர் வட்டம்
1. பெரம்பூர் வட்டம்
1. புரசைவாக்கம் வட்டம்
1. வேளச்சேரி வட்டம்
1. மதுரவாயல் வட்டம்
1. திருவொற்றியூர் வட்டம்
1. சோழிங்கநல்லூர் வட்டம்
1. ஆலந்தூர் வட்டம்
1. மாதவரம் வட்டம்
1. அம்பத்தூர் வட்டம்
# சென்னை மாவட்டம்

## உள்ளாட்சி அமைப்பு

சென்னை மாவட்டத்தில் பெருநகர சென்னை மாநகராட்சி, 25 மண்டலங்களும், 200 வார்டுகளும் கொண்டுள்ளது.
# சென்னை மாவட்டம்

## கல்வி நிலையங்கள்

தமிழகத்தின் தலைநகரம் சென்னை, 170 சதுர கி.மீ. பரப்புள்ள பெருநகர சென்னை மாநகராட்சிப் பகுதி, தமிழகத்தின் அரசியல் தலைநகராக மட்டுமல்லாது, தென்னிந்தியாவின் கல்வித் தலைநகரமாகவும் விளங்கி வருகின்றது. சென்னையில், பல புகழ்பெற்ற பல்கலைக்கழகங்கள், கல்லூரிகள், பள்ளிகள், தொழிற்கல்வி நிறுவனங்கள் போன்றவை உள்ளன.
# சென்னை மாவட்டம்

## வழிபாட்டுத் தலங்கள்

- மயிலாப்பூர் கபாலீசுவரர் சிவன் கோயில்
- திருவல்லிக்கேணி பார்த்தசாரதி திருமால் கோயில்
- சென்னை காளிகாம்பாள் அம்மன் கோவில்
- வடபழநி முருகன் கோவில்
- கந்தகோட்டம் முருகன் கோவில்
- திருவான்மியூர் மருந்தீசுவரர் சிவன் கோயில்
- செங்குந்த கோட்டம் சிவசுப்பிரமணிய சுவாமி கோவில்
- சைதாப்பேட்டை காரணீசுவரர் கோவில்
- ஆயிரம்விளக்கு மசூதி
- சென்னை சாந்தோம் பேராலயம்
- பெசன்ட் நகர் வேளாங்கண்ணி மாதா தேவாலயம்
- பெசன்ட் நகர் அட்டலட்சுமி திருக்கோவில்.
# சென்னை மாவட்டம்

## மருத்துவமனை மற்றும் கல்லூரி

| முகவரி |  |  |
| --- | --- | --- |
| சென்னை அரசுப் பொது மருத்துவமனை | சென்னை-600003 |  |
| ஸ்டான்லி மருத்துவமனை | பழைய சிறைச்சாலை சாலை, சென்னை-600001 |  |
| ராயப்பேட்டை மருத்துவமனை | 1, மேற்கு காட் சாலை, சென்னை-600014 |  |
| கீழ்ப்பாக்கம் மருத்துவமனை மற்றும் கல்லூரி | சென்னை-600010 |  |
| ஆர்.எஸ்.ஆர்.எம்.
நினைவு மருத்துமனை | ராயபுரம், சென்னை - 600013 |  |
| சித்தா மருத்துவ கல்லூரி | அண்ணாநகர், சென்னை-600106 | } |
# சென்னை மாவட்டம்

## அரசியல்

சென்னை மாவட்டம், வட சென்னை, தென் சென்னை மற்றும் மத்திய சென்னை என மூன்று மக்களவைத் தொகுதிகளும், 16 சட்டமன்றத் தொகுதிகளும் கொண்டது.  
| ** மக்களவை உறுப்பினர்கள்** |  |  |  |
| --- | --- | --- | --- |
| 2 | வடசென்னை | திரு.கலாநிதி வீராசாமி | (திமுக) |
| 3 | தென்சென்னை | திரு.தமிழச்சி தங்கபாண்டியன் | (திமுக) |
| 4 | மத்தியசென்னை | திரு.தயாநிதி மாறன் | (திமுக) |
| 11 | ராதாகிருஷ்ணன் நகர் | திரு.ஜெ.ஜெ.எபினேசர் | (திமுக) |
| 12 | பெரம்பூர் | திரு.ஆர்.டி.சேகர் | (திமுக) |
| 13 | கொளத்தூர் | திரு.மு.க.ஸ்டாலின் | (திமுக) |
| 14 | வில்லிவாக்கம் | திரு.அ.வெற்றியழகன் | (திமுக) |
| 15 | திரு.வி.க.நகர் | திரு.பி.வி.சிவக்குமார் (எ) தாயகம் கவி | (திமுக) |
| 16 | எழும்பூர் | திரு.ஐ.பரந்தாமன் | (திமுக) |
| 17 | இராயபுரம் | திரு.ஐட்ரீம்.இரா.மூர்த்தி | (திமுக) |
| 18 | துறைமுகம் | திரு.சேகர்பாபு | (திமுக) |
| 19 | சேப்பாக்கம்-திருவல்லிக்கேணி | திரு.உதயநிதிஸ்டாலின் | (திமுக) |
| 20 | ஆயிரம் விளக்கு | திரு.எழிலன் நாகநாதன் | (திமுக) |
| 21 | அண்ணா நகர் | திரு.எம்.கே.மோகன் | (திமுக) |
| 22 | விருகம்பாக்கம் | திரு.ஏ.எம்.வி.பிரபாகர்ராஜா | (திமுக) |
| 23 | சைதாப்பேட்டை | திரு.மா.சுப்பிரமணியன் | (திமுக) |
| 24 | தி.நகர் | திரு.ஜெ.கருணாநிதி | (திமுக) |
| 25 | மயிலாப்பூர் | திரு.த.வேலு | (திமுக) |
| 26 | வேளச்சேரி | திரு.ஜே.எம்.எச்.அசன் மௌலானா | (திமுக) |
# சென்னை மாவட்டம்

## அரசியல்

### சட்டமன்றத் தொகுதிகள்

1. ராதாகிருஷ்ணன் நகர்
1. பெரம்பூர்
1. கொளத்தூர்
1. வில்லிவாக்கம்
1. திரு.வி.க. நகர்
1. எழும்பூர்
1. ராயபுரம்
1. துறைமுகம்
1. சேப்பாக்கம்-திருவல்லிக்கேணி
1. ஆயிரம் விளக்கு
1. அண்ணா நகர்
1. விருகம்பாக்கம்
1. சைதாப்பேட்டை
1. தியாகராய நகர்
1. மயிலாப்பூர்
1. வேளச்சேரி
# சென்னை மாவட்டம்

## அரசியல்

### நாடாளுமன்றத் தொகுதிகள்

1. வட சென்னை
1. தென் சென்னை
1. மத்திய சென்னை
# சென்னை மாவட்டம்

## சுற்றுலாத் தலங்கள்

1. மாமல்லபுரம் கடற்கரைக் கோயில்
1. வள்ளுவர் கோட்டம்
1. விவேகானந்தர் இல்லம்
1. அரசு அருங்காட்சியகம்
1. கிண்டி தேசியப் பூங்கா
1. அறிஞர் அண்ணா விலங்கியல் பூங்கா
1. சென்னை முதலைக் காப்பகம் அறக்கட்டளை
1. தட்சிண சித்ரா
1. திருவல்லிக்கேணி பார்த்தசாரதி கோயில்
1. மயிலாப்பூர் கபாலீசுவரர் கோயில்
1. மெரீனா கடற்கரை
1. சென்னை சாந்தோம் சர்ச்சு
1. வடபழனி ஆண்டவர் கோவில்
1. திருவொற்றியூர் தியாகராஜர் கோவில்
# சென்னை மாவட்டம்

## இதனையும் காண்க

- தமிழக மாவட்டங்கள்
# குவாண்டம் இயற்பியல் தலைப்புகள் பட்டியல்

- குவாண்டம் - quantum
- ஒளியன் - photon
- கரும்பொருள் -blackbody
- கதிர்வீச்சு - radioactive radiation
- மின்காந்த வீச்சு (ஒளி, மற்றும் பிற மின்காந்த அலை வீச்சுகள்) - Electromagnetic radiation
- ஒளிமின் விளைவு -photoelectric effect
- ஒளித்தூண்டு மின்கடத்துமை, (அல்லது ஒளிமின்கடத்துமை)-Photoconductivity
- அறுதிகொளாமைக் கொள்கை நிச்சியமின்மை - uncertainty principle
- குவாண்டம் கோட்பாடு (இதனை குவிண்டம் <- குவி - ஆற்றல் குவிந்து இருப்பதாக எண்ணப்படுவதால்) என்றும் கூறலாம். நலங்கிள்ளி என்பவர் (ஸ்டீஃவன் ஹாக்கிங் அவர்கலின் 'A brief history of time' என்பதை மொழி பெயர்த்தவர்) கற்றை, கற்றை இயங்கியல் என்று பயன்படுத்தியுள்ளார்.
# நேரம்

, நேரத்தை அளக்கும் ஒரு கருவி]]
வரலாற்று அடிப்படையில், **நேரம்** என்பதன் பொருள் தொடர்பாக இரண்டு விதமான கருத்துகள் உள்ளன.  
நேரம் என்பது அண்டத்தின் அடிப்படையான கூறு. மேலும் நேரம் அதன் ஒரு பரிமாணம் என்பது ஒரு கருத்து. இதன்படி, இதில் நிகழ்வுகள் ஒரு தொடராக நடைபெறுகின்றன. நேரம் என்பது அளக்கக் கூடிய ஒன்று ஆகும். இது ஐசக் நியூட்டன் போன்ற அறிவியல் அறிஞர்கள் கொண்டிருந்த இயல்பியல் நோக்கு ஆகும்.  
இதற்கு முரண்பாடான இன்னொரு கருத்துப்படி, நேரம் என்பது அறிவு சார்ந்த அமைப்பின் ஒரு கூறு. இந்த அமைப்பினுள்ளே மனிதர்கள், பல்வேறு நிகழ்வுகளையும் தொடராக்கம் செய்துகொள்கின்றனர். நிகழ்வுகள் நடைபெறும் காலத்தையும் அவற்றுக்கிடையேயான இடைக்க்காலத்தையும் அளந்து கொள்கின்றனர். பொருள்களின் இயக்கங்களை ஒப்பிடுகின்றனர். மேலும், இக் கருத்துப்படி, நேரம் பாய்ந்து செல்லும் ஒன்றோ, அதனூடாக வேறு பொருட்கள் செல்வதற்கான ஊடகமோ அல்லது நிகழ்வுகளைக் கொள்ளுகின்ற ஒரு தாங்கியோ அல்ல. கோட்பிரைட் லீப்னிஸ், இம்மானுவேல் கண்ட் போன்றவர்கள் இக்கருத்தைக் கொண்டிருந்தனர்.  
பொதுவாக நேரம் என்பது காலத்தை அளக்க பயன்படும் ஒரு அளவை ஆகும். காலத்தை அளக்க நிறைய வழிகள் உள்ளன இதனை அளந்தறிவதற்கு கால அளவியல் என்று பெயர்.  
அறிவியலில், வெளியுடன், நேரமும் அடிப்படையானது ஆகும். அதாவது, இவை, வேறு அளவுகளால் வரையறுக்கப்படக் கூடியன அல்ல. இவற்றினாலேயே ஏனைய அளவுகள் வரையறுக்கப்படுகின்றன. இதனால், இவற்றை அளப்பதன்மூலம் மட்டுமே வரையறுக்க முடியும். ஒழுங்காக நடக்கும் நிகழ்வுகளும், குறித்த கால அடிப்படையில் இயங்கும் பொருள்களுமே நெடுங்காலமாக நேரத்தை அளக்கும் அலகுகளின் அடிப்படையாக விளங்குகின்றன. எடுத்துக்காட்டுகள்:  
- சூரியனின் இயக்கம்
- சந்திரன் தேய்ந்து வளர்தல்
- ஊசல்களின் இயக்கம்
- என்பவற்றைக் குறிப்பிடலாம்.
# நேரம்

## பண்டைய முறை

பண்டைய காலத்தில் நேரத்தைக் கணக்கிடுவதற்காக நாள்காட்டி உருவாக்கப்பட்டது. நாள்காட்டியை வைத்து ஆண்டிற்கு இத்தனை மாதங்கள் என்றும், மாதங்களுக்கு இத்தனை நாள்கள் என்றும் கணித்தனர். பின்னர் நாள்களுக்குக் குறைவான காலத்தைக் கணக்கிடுவதற்காகச் சூரியக்கடிகாரங்கள் உருவாக்கப்பட்டன. சூரியக் கடிகாரங்களில் சூரியனின் திசையைப் பொருத்து நிழல் விழும். அதை வைத்து நேரத்தைக் கணக்கிட்டனர். அதனினும் குறைவான நேரத்தை அளக்க நீர்க் கடிகாரம், மணல் கடிகாரம் போன்றவற்றைக் கண்டுபிடித்தனர்.  
எகிப்தியர்கள் கி.மு 500-இற்கு முன்பே T போன்ற வடிவம் உடைய கருவியை நேரம் அளக்க பயன்படுத்தினர். T போன்ற வடிவம் உள்ள வளைவு சூரியன் உதிக்கும் திசையில் அமைந்து இருக்கும். இதில் விழும் நிழலை வைத்து நேரத்தை அளவிட்டனர். இக்கருவியே பின்னாளில் சூரியக் கடிகாரமாக வளர்ந்தது.
# நேரம்

## நாள்காட்டி வரலாறு

பழைய கற்காலத்திலிருந்தே நாள்காட்டிகள் பயன்படுத்தப்பட்டது என தொல்பொருள் ஆய்வாளர்கள் கூறியுள்ளனர். உலகில் உள்ள அனைத்துக் கலாச்சார மக்களும் நாள்காட்டி பயன்படுத்தியுள்ளனர். நாள்காட்டி பயன்படுத்துவது ஆறாயிரம் ஆண்டுகளுக்கு முன்னதாகவே தொடங்கிவிட்டது.  
சந்திர நாள்காட்டியே பழைய நாள்காட்டியாகக் கடைபிடிக்கப்பட்டு வந்துள்ளது. சந்திர நாள்காட்டியில் சிலர் 12 மாதங்களையும் (354), சிலர் 13 மாதங்களையும் (384) ஓராண்டாகப் பின்பற்றி வந்துள்ளனர். யூலியசு சீசர் கி.மு.நாற்பத்து ஐந்தில் முதன் முதலாக சூரிய நாள்காட்டியைப் பயன்படுத்தியுள்ளார். ஆனால் அதைப் பலர் ஏற்க மறுத்தனர். பின் போப் கிரிகோரி xiii என்பவர் 1582-இல் சீசரின் நாள்காட்டியில் சில மாற்றங்கள் செய்தார். அந்நாள்காட்டி அனைவராலும் ஏற்றுக்கொள்ளப்பட்டது. அதுவே கிரிகோரியன் நாள்காட்டி என்றும் ஆங்கில நாள்காட்டி என்றும் அழைக்கப்படுகின்றது.  
தற்போது உலகின் பல நாடுகளில் இந்த நாள்காட்டியே கடைபிடிக்கப்படுகின்றது.
# நேரம்

## நொடி

தற்பொழுது பயன்பாட்டில் உள்ள நொடியின் கால அளவைக் கணக்கிடும் முறை ஐன்ஸ்டீனின் சார்பியல் கோட்பாட்டின் அடிபடையில் வரையறுக்கப்பட்டு உருவாக்கப்பட்டதாகும். அதன்படி ஒரு நொடி என்பது நூற்று முப்பத்து மூன்று அணு எண் கொண்ட ஒரு சீசியம் அணு (இயல்பு நிலையில் சீசியத்தின் வெப்பம் சுழியம் ஆகும்) 9192631770 முறை அதிர்வதற்குச் சமமான நேரம் ஆகும்.
# நேரம்

## அலகு

அலகு என்பது ஒன்றன் அளவைக் குறிக்கப் பயன்படும் முறை ஆகும். நேரத்திற்கு நிறைய அலகுகள் உள்ளன. நிமிடம், மாதம், நாள், வாரம், நூற்றாண்டு என்பன அவற்றுள் சில அலகுகள் ஆகும்.  
சர்வதேச முறை அறிவிப்பின்படி நேரத்தின் அடிப்படை அலகு நொடி ஆகும். நாள், மாதம், ஆண்டு, மில்லி நொடி போன்றவை அடிப்படை அல்லாத அலகுகள் ஆகும். நிமிடத்திற்குக் குறைவான நேரத்திற்கும் அலகுகள் உள்ளன.  
**நேர அலகு**  
| அலகு | கால அளவு | குறிப்பு |
| --- | --- | --- |
| நொடியில்(instant) | வரையறுக்கப் படாதது | கூறும் நேரத்தைக் குறிக்கும்; காலக் கோட்டில் ஒரு புள்ளி; அல்லது, பூச்சிய நேர அளவைக் குறிக்கும். |
| ப்ளாங்க் நேரம் | 5.39 x 10<sup>−44</sup> நொடி | ஒளியானது ஒரு ப்ளாங்க் நீளத்தைக் கடக்க எடுத்துக்கொள்ளும் நேரம் ஆகும், தோராயமாக 10<sup>−43</sup> மணித்துளிகள். |
| யாக்டோ நொடி | 10<sup>−24</sup> நொடி |  |
| ஜெப்டோ நொடி | 10<sup>−21</sup> நொடி |  |
| அட்டோ நொடி | 10<sup>−18</sup> நொடி | அளக்கக்கூடிய மிக குறைந்த நேரம் |
| ஃபெர்மெடொ நொடி | 10<sup>−15</sup> நொடி |  |
| பிக்கோ நொடி | 10<sup>−12</sup> நொடி |  |
| நானோ நொடி | 10<sup>−9</sup> நொடி |  |
| மைக்ரோ நொடி | 10<sup>−6</sup> நொடி |  |
| டெக்கா நொடி | 10 நொடி |  |
| மெகா நிமிடம் | 1,000,000 நிமிடம் | 11.6 நாள் |
| சக வருடம் | 365 நாள்கள் | 52 வாரங்கள் + 1 நாள் |
| கிரிகோரியன் ஆண்டு | 365.2425 நாள் |  |
| லீப் வருடம் | 366 நாள் | 52 வாரம் + 2 நாட்கள் |
| டெகேட் | 10 ஆண்டுகள் |  |
| தலைமுறை | மாறுபடக்கூடியவை | மனிதர்களுக்கு 17-35 ஆண்டுகள் |
| பெருவிழா | 50 ஆண்டுகள் |  |
| நூற்றாண்டு | 100 ஆண்டுகள் | } |
# நேரம்

## கருவிகள்

நேரத்தை அளக்கப்பயன்படும் கருவிகளில்
- சூரியக் கடிகாரம்-பண்டைய காலங்களில் பயன்படுத்தப்பட்டது.
- மண்கடிகாரம்-பண்டைய காலங்களில் பயன்படுத்தப்பட்டது.
- மணிக்கூடு-தற்போது பயன்படுத்தப்படும் கருவி.
# வர்க்கம் (சமூகவியல்)

சமூகவியலில் (குமுகாயவியலில்), **வர்க்கம்** அல்லது **வகுப்பு** என்பது, ஒரே சமூக பொருளாதார நிலையில் உள்ள மக்களின் குழுவைக் குறிக்கும். பழைய காலத்தில் இருந்தே, சமூகத்தில் நிலவும் வகுப்பு (வர்க்க) வேறுபாடுகளைப் பற்றிப் பலரும் பலவிதமான கருத்துக்களை வெளிப்படுத்தி உள்ளார்கள். தத்துவஞானியான அரிஸ்டாட்டில், செல்வர், வறியவர், இடைநிலையினர் என மூன்று வகுப்பினரைப் (வர்க்கத்தினரைப்) பற்றிக் குறிப்பிட்டுள்ளார். மார்க்சியக் கோட்பாட்டை நிறுவியவரான கார்ல் மார்க்ஸ், முதலாளி வர்க்கம், தொழிலாளி வர்க்கம் என இரண்டு வகுப்பினர் (வர்க்கத்தினர்) பற்றியே பேசுகிறார். ஆடம் சிமித் என்னும் பொருளியல் அறிஞர் தொழிலாளர், நில உடமையாளர், வணிகர் என்னும் மூன்று வகுப்பினர் பற்றிக் குறிப்பிட்டார் . இவர்கள் தவிர வேறு பலரும் சமுதாயத்தை வகுப்புகளாகப் பிரித்துள்ளார்கள். இவற்றுள் பொதுவாகக் காணப்படும் தன்மை என்னவெனில், இவர்கள் எல்லாருமே வர்க்கப் பிரிவுகளுக்கான அடிப்படையாகச் செல்வத்தை ஏற்றுக் கொண்டதேயாகும்.
# வர்க்கம் (சமூகவியல்)

## வர்க்கமும் வாழ்முறைத் தெரிவும்

வர்க்கம் சமூகப் கட்டமைப்புகளினால் நிர்பந்திக்கப்பட்ட ஒரு நிலை என்ற கருத்துருவே பல இடங்களிலும் இருந்தாலும், பலருக்கு இது ஒரு வாழ்முறை தெரிவாகவும் அமைவதுண்டு. எடுத்துக்காட்டாக நிலைத்து நிற்கும் சொத்துக்களைச் சேர்ப்பதில் (long term capital accumulation) சிலர் அக்கறை காட்டுவதில்லை. மாற்றாக தமது அன்றாட வாழ்வை சிறப்பாக அமைப்பதில் தமது வருமானத்தை செலவு செய்கின்றனர். மொத்த நிலையைக் கணக்கிட்டால் அவர்களுக்கு கடனும் இருக்கலாம். அதற்காக அவர்களை அடிமட்ட மக்கள் என்று வகைப்படுத்துவது தவறு.
# தாமிரபரணி (திரைப்படம்)

***தாமிரபரணி*** (*Thaamirabharani*) 2007ம் ஆண்டு வெளிவந்த தமிழ் திரைப்படங்களில் ஒன்றாகும். இத் திரைப்படத்தினை ஹரி இயக்கியுள்ளார். முக்கிய கதாபாத்திரமாக விஷால், பானு, பிரபு, நதியா மற்றும் நாசர் ஆகியோர் நடித்துள்ளனர். இத்திரைப்படம் சனவரி 27ம் திகதி வெளியிடப்பட்டது.
# தாமிரபரணி (திரைப்படம்)

## கதை

கோபமும் வீரமும் கொண்ட இளைஞனாக வரும் விஷாலை சுற்றி கதை தொடங்குகின்றது. தனது மாமா பிரபுவின் மீது அளவுகடந்த பாசமும் மரியாதையும உள்ள விஷால் மாமாவை எதிர்த்து யாரேனும் பேசினால் அவர்களிடம் சண்டைக்கு போகின்ற குணமுடையவர். அதே ஊரின் பெரிய மனிதரான விஜயகுமாரின் மகள் நதியா, நதியாவின் அண்ணன் நாசர். இவர்கள் குடும்பத்திற்கும் பிரபுவின் குடும்பத்திற்கும் ஆகாத நிலையில் நதியாவையும் நாசரையும் மாமா பிரபுவிற்காக பலமுறை எதிர்க்கிறார் விஷால்.  
இந்நிலையில் நதியாவின் மகளான பானு விஷாலைச் காதலிப்பதாக கூறுகின்றார். இதனை நம்பாத விஷால் எங்கே பானு தன்னை வம்பில் சிக்கவைத்துவிடுவாரோ என்று நினைத்து அவரை விட்டு ஒதுங்குகின்றார். ஒரு கட்டத்தில் பானு விஷாலுடன் விபசாரத்தில் ஈடுபட்டதாக பத்திரிக்கைகளில் செய்தி வந்துவிட அதனை தொடர்ந்து இரு குடும்பத்திற்கும் பிரச்சனை வலுக்கின்றது. இந்நிலையில் பானு தன் மாமா பிரபுவின் மகள் என்பதும் தான் விரோதியாக நினைக்கும் நதியா மாமாவின் மனைவி என்பதும் விஷாலிற்குத் தெரியவருகிறது. பிரபு தன் மனைவி நதியாவைப் பிரிந்ததே தனக்காகவும் தன் தாய் ரோகினிக்காகவும் தான் என்ற உண்மையைத் தெரிந்து கொண்ட விஷால் தன்னால் களங்கப்பட்ட பானுவை எப்படியாவது திருமணம் செய்ய முடிவெடுக்கின்றார். இவர்கள் இருவருக்கும் திருமணம் நிகழ்ந்ததா? இரு குடும்பமும் ஒன்று சேர்ந்ததா? என்பதே மீதி கதையாகும்.
# தாமிரபரணி (திரைப்படம்)

## நடிகர்கள்

| நடிகர்கள் | பாத்திரம் |  |
| --- | --- | --- |
| விஷால் | பரணி |  |
| பானு | பானுமதி |  |
| பிரபு | சரவணப்பெருமாள் |  |
| நதியா | சகுந்தலா தேவி |  |
| நாசர் | வெள்ளத்துரை |  |
| விஜயகுமார் | வெள்ளத்துரையின் அப்பா |  |
| நிழல்கள் ரவி | வெள்ளத்துரையின் அண்ணன் |  |
| ரோகிணி | சரவணப் பெருமாளின் தங்கை |  |
| மனோரமா | சரவணப் பெருமாளின் அம்மா |  |
| கஞ்சா கருப்பு | முத்து |  |
| சம்பத் ராஜ் | கார்மேகம் | } |
# தாமிரபரணி (திரைப்படம்)

## பாடல்கள்

- *கருப்பான கையாலே* - ரஞ்சித், ரோசிணி, கோரஸ்
- *கட்டப்பொம்மன் ஊரெனக்கு* - விஜய் யேசுதாஸ், கோரஸ்
- *வார்த்தை ஒன்னு* - கே கே (கிருஷ்ணகுமார் குன்னத்)
- *தாலியே தேவையில்லை* - ஹரிஹரன், பவதாரினி
- *திருச்செந்தூரு முருகா* - நவின், கோரஸ்
# தாமிரபரணி (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "தூத்துக்குடி, திருச்செந்தூர் பகுதியைக் கதைக் களமாகத் தேர்ந்தெடுத்து மண்வாசம் மாறாமல் கதை சொல்வதில் ஜெயித்திருக்கிறார் டைரக்டர் ஹரி... சென்டிமென்ட்டில் புகுந்து புறப்பட்டவர்கள், கேரக்டர்களை குறைத்து, அவர்களின் வாயையும் கொஞ்சம் கட்டியிருந்தால், தாமிரபரணி இன்னும் ருசித்திருக்கும்." என்று எழுதி மதிப்பெண்களை வழங்கினர்.
# படிமம்:Thamiraparani.jpg

## சுருக்கம்

Promotional picture of Kollywood actor Vishal, taken from the movie *Thamiraparani* (2007). Copyright holder is *Bala Studios* and it's displayed at Wikipedia for additional information on the movie *Thamiraparani* and on it's actor Vishal.  
The Thimiru.jpg is being linked here; though the picture is originally copyright, I Kadavul 16:44, 20 August 2006 (UTC) believe this image is covered by the U.S. fair use laws because:  
1. It is a copy of a photograph released and intended by C*B Studios* and *Vasu Productions* for promotional distribution;
1. No free or public domain images have been located for this purpose. While public domain images may exist for the subject of the article, has been located that is recent, nor do they adequately illustrate the points in the subject's career that are discussed in the accompanying text;
1. The image does not limit the copyright owners' rights to distribute the movie in any way; and
1. The image is being used for informational purposes only, and its use is not believed to detract from the subject or the work in question in any way
# உதவி:பிற விக்கித் திட்டங்களுக்கு இணைப்பு தருதல்

பிற விக்கித் திட்டங்களுக்கு தமிழ் விக்கிபீடியா கட்டுரைகளில் இருந்து இணைப்புகள் தரும் முறையைக் கீழே காணலாம்.
# உதவி:பிற விக்கித் திட்டங்களுக்கு இணைப்பு தருதல்

## விக்கிபீடியா

எடுத்துக்காட்டுக்கு, ஆங்கில விக்கிபீடியாவில் உள்ள india கட்டுரைக்கு இணைப்பு தர என்று எழுத வேண்டும். en என்ற குறிப்புக்கு முன் உள்ள : குறியை இடாமல் விட்டால் அது இடப்பக்கப் பட்டையில் உள்ள விக்கியிடை இணைப்பாக மாறி விடும் என்பதை கவனிக்கவும். இது போல் பிற மொழிகளுக்கு இணைப்பு தர அந்தந்த மொழிகளுக்கான விக்கிமீடியா சுருக்கெழுத்துக்களை பயன்படுத்த வேண்டும். எடுத்துக்காட்டுக்கு, தெலுங்கு மொழிக்கு te, இந்தி மொழிக்கு hi.
# உதவி:பிற விக்கித் திட்டங்களுக்கு இணைப்பு தருதல்

## விக்சனரி

தமிழ் விக்சனரியில் உள்ள தமிழ் என்ற சொல்லின் விளக்கப் பக்கத்துக்கு இணைப்பு தர என்று எழுத வேண்டும். பிற மொழி விக்சனரிகளுக்கு அந்தந்த மொழிகளுக்கான te, hi போன்ற சுருக்கெழுத்துக்களைப் பயன்படுத்த வேண்டும்.
# உதவி:பிற விக்கித் திட்டங்களுக்கு இணைப்பு தருதல்

## விக்கிநூல்கள்

தமிழ் விக்கிநூல்களில் உள்ள திருக்குறள் பக்கத்துக்கு இணைப்பு தர என்று எழுத வேண்டும்.
# உதவி:பக்கங்களை நீக்குதல்

விக்கிமீடியா திட்டத்தில் உள்ள எந்த ஒரு பக்கத்தினையும் நீக்கும் அனுமதி அனைத்துப் பயனர்களுக்கும் கொடுக்கப்படுவதில்லை. தமிழ் விக்கிப்பீடியாவில் பக்கத்தினை நீக்கும் அனுமதியானது, நிர்வாக அணுக்கம் பெற்ற பயனர்களுக்கு அளிக்கப்பட்டுள்ளது. ஏதனும் ஒரு பக்கம் நீக்கப்பட வேண்டும் என பயனர் எண்ணினால், அதற்கான காரணத்தினை அக்கட்டுரையின் பேச்சுப் பக்கதில் கருத்தினை இடலாம். அதனை நிர்வாகிகள் கவனித்து, பிற பயனர்களின் கருத்துக்களையும் அறிந்து, அப்பக்கத்தை நீக்குவர்.
# உதவி:பக்கங்களை நீக்குதல்

## வார்ப்புரு இணைத்தல்

நீக்கப்பட வேண்டிய கட்டுரையை நிர்வாகிகளின் கவனத்திற்கு கொண்டு வர என்ற வார்ப்புருவினை இடலாம். இவ்வார்ப்புரு இணைக்கப்படுவதன் மூலமாக கட்டுரையானது தொடுப்பிணைப்பி என்ற கருவியை உபயோகம் செய்யலாம்.
# உதவி:பக்கங்களை நீக்குதல்

## இவற்றையும் காண்க

உதவி:பக்கத்தை நகர்த்துதல்
# எல்லாரும் இந்நாட்டு மன்னர்

**எல்லாரும் இந்நாட்டு மன்னர்** 1960-இல் வெளிவந்த தமிழ்த் திரைப்படம். இந்தப் படத்தின் மூலக்கதையை எழுதியவர் மா. லட்சுமணன் என்பவர். படத்துக்குத் திரைக்கதை, வசனம் கலைஞர் கருணாநிதி எழுதினார். ஜூபிடர் பிக்சர்ஸ் தயாரிப்பான இத்திரைப்படத்தில் கதாநாயகனாக ஜெமினி கணேசன் நடித்தார்.  
காலஞ் சென்ற கவிஞர் பட்டுக்கோட்டை கல்யாணசுந்தரம் இத்திரைப்படத்தில் எழுதிய புகழ் பெற்ற பாடல் இது -  
"என்னருமைக் காதலிக்கு வெண்ணிலாவே-நீ
இளையவளா மூத்தவளா வெண்ணிலாவே
கண்விழிக்கும் தாரகைகள் வெண்ணிலாவே-உன்னைக்
காவல்காக்கும் தோழியரோ வெண்ணிலாவே"
# எல்லாரும் இந்நாட்டு மன்னர்

## குறிப்பு

இலங்கையரான கவிஞர் ஈழத்து இரத்தினம் இத்திரைப்படத்தின் தலைப்புப் பாடலான 'ஒன்றாகவே விழா கொண்டாடுவோம் என்ற பாடலை எழுதிப் புகழ் பெற்றவர்.
# எல்லாரும் இந்நாட்டு மன்னர்

## பாடல்கள்

பாட்டுப் புத்தகத்திலிருந்து தொகுக்கப்பட்டது.  
| வரிசை
எண் | பாடல் | பாடியவர்/கள் | பாடலாசிரியர் | காலஅளவு (mm:ss) |  |
| --- | --- | --- | --- | --- | --- |
| 1 | *எல்லாரும் இந்நாட்டு மன்னரடா* | டி. எம். சௌந்தரராஜன்
ஏ. எல். ராகவன்
எல். ஆர். ஈஸ்வரி | எஸ். இரத்தினம் | 03:00 |  |
| 2 | *வெற்றி பெற்ற மாமனுக்கு* | பி. சுசீலா
கே. ராணி | கு. மா. பாலசுப்பிரமணியம் | 03:18 |  |
| 3 | *விஷயம் ஒண்ணு சொல்லப் போறேன்* | கே. ஜமுனாராணி
எல். ஆர். ஈஸ்வரி | பட்டுக்கோட்டை கல்யாணசுந்தரம் | 02:51 |  |
| 4 | *மிருக இனம் தான் உயர்ந்தது* | திருச்சி லோகநாதன்
ஏ. எல். ராகவன்
பி. சுசீலா | இரா. பழனிச்சாமி | 04:04 |  |
| 5 | *என்னருமைக் காதலிக்கு வெண்ணிலாவே* | டி. எம். சௌந்தரராஜன் | பட்டுக்கோட்டை கல்யாணசுந்தரம் | 03:18 |  |
| 6 | *மனமென்னும் வானிலே* | ஏ. எம். ராஜா
பி. சுசீலா | இரா. பழனிச்சாமி | 03:17 |  |
| 7 | *பிஞ்சு மனதில் பிரியம் வளர்த்து* | சி. எஸ். ஜெயராமன் | பட்டுக்கோட்டை கல்யாணசுந்தரம் | 03:26 | } |
# பாவை விளக்கு (திரைப்படம்)

**பாவை விளக்கு** 1960 இல் வெளியான தமிழ்த் திரைப்படம். எழுத்தாளர் அகிலன், கல்கி இதழில் தொடராக எழுதி வரவேற்பு பெற்ற புதினத்தின் அடிப்படையில் உருவாக்கப்பட்டது. இதில் சிவாஜி கணேசன், எம். என். ராஜம் ஆகியோர் நடித்திருந்தனர்.
# பாவை விளக்கு (திரைப்படம்)

## நடிகர்கள்

- சிவாஜி கணேசன்
- சௌகார் ஜானகி
- பண்டரி பாய்
- எம். என். ராஜம்
- குமாரி கமலா
- வி. கே. ராமசாமி
- கே. சாரங்கபாணி
- எஸ். ஏ. அசோகன்
- ஏ. கருணாநிதி
- சாய்ராம்
- கே. பாலாஜி - சிறப்புத் தோற்றம்
- பிரேம் நசீர் - சிறப்புத் தோற்றம்
- சிறீராம் - சிறப்புத் தோற்றம்
- எம். ஆர். சந்தானம் - சிறப்புத் தோற்றம்
# பாவை விளக்கு (திரைப்படம்)

## பாடல்கள்

இத்திரைப்படத்திற்கு கே. வி. மகாதேவன் இசையமைத்திருந்தார். இப்படத்தில் இடம்பெற்ற பாடல்களில், மகாகவி பாரதியாரின் *மயங்கியதோர் நிலவினிலே* பாடலைத் தவிர்த்து இதர அனைத்து பாடல்களையும் கவிஞர் மருதகாசி எழுதியிருந்தார்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | *ஆயிரம் கண் போதாது* | சி. எஸ். ஜெயராமன் | அ. மருதகாசி | 03:24 |
| 2 | *காவியமா நெஞ்சில்* | சி. எஸ். ஜெயராமன், பி. சுசீலா | 05:08 |  |
| 3 | *மங்கியதோர் நிலவினிலே* | சி. எஸ். ஜெயராமன் | மகாகவி பாரதியார் | 01:27 |
| 4 | *நான் உன்னை நினைக்காத* | பி. சுசீலா | அ. மருதகாசி | 05:19 |
| 5 | *நீ சிரித்தால்* | சூலமங்கலம் ராசலட்சுமி | 03.:44 |  |
| 6 | *சிதறிய சதங்கைகள்* | பி. சுசீலா | 02:58 |  |
| 7 | *வண்ணத்தமிழ் பெண்ணொருத்தி* | சி. எஸ். ஜெயராமன், எல். ஆர். ஈஸ்வரி | 04:06 |  |
| 8 | *வெட்கமாக இருக்குது* | சூலமங்கலம் ராசலட்சுமி | 01:52 | } |  
- Blast from the past: Paavai Vilakku 1960, ராண்டார் கை, தி இந்து, அக்டோபர் 25, 2014
# எங்கேயோ கேட்ட குரல்

**எங்கேயோ கேட்ட குரல்** (*Enkeyo Ketta Kural*) என்பது பி.ஏ. ஆர்ட் புரொடக்ஷன்ஸ் சார்பில் பஞ்சு அருணாசலம் தயாரித்த திரைப்படமாகும். கதை-வசனத்தை அவரே எழுதினார். திரைப்படத்தை எஸ். பி. முத்துராமன் இயக்க, இளையராஜா இசை அமைத்தார்.  
இதில் ரஜனிகாந்த், ராதா, அம்பிகா, டெல்லி கணேஷ், கமலா காமேஷ் முதலானோர் நடித்தார்கள்.
# எங்கேயோ கேட்ட குரல்

## விருதுகள்

- 1982 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - முதல் பரிசு
# வார்ப்புரு:Round4

<noinclude>
</noinclude>
| &nbsp; | &nbsp; | &nbsp; | &nbsp; | &nbsp; | &nbsp; | &nbsp; |
| --- | --- | --- | --- | --- | --- | --- |
| } |  |  |  |  |  |  |
| &nbsp;} | } | &nbsp; |  |  |  |  |
| &nbsp;} | } | &nbsp; |  |  |  |  |
| &nbsp; |  |  |  |  |  |  |
| } |  |  |  |  |  |  |
| &nbsp; | &nbsp; | &nbsp;} | } |  |  |  |
| &nbsp; | &nbsp;} | } |  |  |  |  |
| } |  |  |  |  |  |  |
| &nbsp;} | } |  |  |  |  |  |
| &nbsp;} | } | &nbsp; | } |  |  |  |
# திருக்கோவையார்

**திருக்கோவையார்** திருவாதவூரார் என்னும் மாணிக்கவாசகரால் இயற்றப்பட்டது. இது பன்னிரண்டு சைவத் திருமுறைகளில் எட்டாவது திருமுறையாகும். இதைத் *திருச்சிற்றம்பலக்கோவையார்* என்றும் அழைப்பர். இந்நூலுக்குப் பெயர் திருக்கோவை என்பது இறைவணக்கத்தில், *நண்ணியசீர்த் தேனூறு செஞ்சொல் "திருக்கோவை" என்கின்ற நானூறும் என்மனத்தே நல்கு* என்பதால் விளங்கும்.  
இந்நூல் 400 பாடல்களை உடையது. இந்நூலை ஆரணம் (வேதம்) என்பர் சைவ சமய சாதகர்கள். இஃது இயற்கைப் புணர்ச்சி முதலாகப் பரத்தையிற் பிரிவு ஈறாக 25 அதிகாரங்களை உடையது. இந்நூல் *பேரின்ப நூல்* ஆகும். மேலோட்டமாகக் காணும்பொழுது அகத்திணை நூல் போல் காட்சி தருகிறது. அன்பே சிவமாகவும், அருளே காரணமாகவும், சுத்த அவத்தையே நிலமாகவும், நாயகி பரம்பொருளாகவும், நாயகன் ஆன்மாவாகவும், தோழி திருவருளாகவும், தோழன் ஆன்மபோதமாகவும், நற்றாய் (அம்மை)பரையாகவும், சித்திரிக்கப் பட்டுள்ளனர்.
# திருக்கோவையார்

## திருக்கோவையாரின் சிறப்பை உணர்த்தும் உசாத்துணைகள்

*தேவர் குறளும் திருநான் மறைமுடிவும்*  
*மூவர் தமிழும் முனிமொழியும் - கோவை*  
*திருவா சகமும் திருமூலர் சொல்லும்*  
*ஒருவா சகமென் றுணர்.*  
திருக்குறள், நால்வேத முடிவு, அப்பர், சம்பந்தர், சுந்தரர் ஆகிய மூவர் தேவாரமும் (மூவர் தமிழும்), முனிவர்கள் மொழியும், திருக்கோவையாரும், திருவாசகமும், திருமந்திரமும் ஒரு வாசகமே (உணர்த்தும் உண்மைப் பொருள் ஒன்றே).  
*ஆய்ந்த கலித்துறை தான் நானூறு அகப்பொருண் மேல்,*  
*வாய்ந்த நற்கோவையாம்* - வச்சநந்திமாலை.  
அஃதாவது, நானூறு அகப்பொருள் பாடல்களைக் கொண்டது நல்ல திருக்கோவையாம் என்கிறது வெண்பாப்பாட்டியல் எனப்படும் வச்சநந்திமாலை.  
- தஞ்சை சரசுவதி மகால் 44-ஆம் எண் வெளியீடு.
# திருக்கோவையார்

## வெளியிணைப்புகள்

திருக்கோவையார் நூல்
# த கைட் ரன்னர்

**த கைட் ரன்னர்** (*The Kite Runner*): *பட்டம் தேடி ஓடுபவன்* என்ற பொருளுடைய தலைப்பைக் கொண்டது ஒரு ஆங்கில நூல். ஆப்கானிய-அமெரிக்கரான *காலித் ஹுசைனி*யால் எழுதப்பட்ட முதல் புதினம். ஒரு ஆப்கானியரால் முதன்முதலில் ஆங்கிலத்தில் பிரசுரிக்கப்பட்ட புதினம் இதுவாகும். ரிவர்ஹெட் புக்ஸ் நிறுவனத்தினரால் இந்நூல் 2003ம் ஆண்டு வெளியிடப்பட்டது.
# த கைட் ரன்னர்

## கதைக்கரு

காபூலின் வசீர் அக்பர் கான் பகுதியைச் சேர்ந்த பாஷ்டூன் இனச் செல்வக் குடும்பமொன்றில் பிறந்த அமீர் எனும் பையனைப் பற்றிய கதையைச் சொல்கிறது இந்நூல். தனது சிறு பருவத் தோழனும் தந்தையின் ஹசரா இன வேலையாளின் மகனுமான ஹசனுக்கு இழைத்த நம்பிக்கைத் துரோகம் அமீருக்குக் குற்றவுணர்வைத் தருகிறது. ஆப்கானிஸ்தானின் முடியரசின் வீழ்ச்சி, சோவியத் படையெடுப்பு, பாகிஸ்தானுக்கும் அமெரிக்காவுக்குமான மக்கள் வெளியேற்றம், மற்றும் தலிபான் ஆட்சி எனும் அமளியான காலகட்டங்களில் இக்கதை அமைக்கப்பட்டிருக்கிறது
# த கைட் ரன்னர்

## கதை மாந்தர்

- *அமீர்* - பாஷ்ட்டுன் இன செல்வக் குடும்பத்தைச் சேர்ந்த பையன்
- *ஹசன்* - அமீரின் தந்தையின் ஹஸரா இன வேலையாளின் மகன்
- *ஆசிவ்* - அமீரின் வாழ்விடத்தைச் சேர்ந்த முரட்டுப் பையன்
- *பாபா* - அமீரின் தந்தை
- *அலி* - அமீரின் தந்தையின் ஹசரா இன வேலையாள்
- *ரகீம்கான்* - பாபாவின் நண்பர்
- *சொராயா* - அமீரின் மனைவி
- *சோராப்* - ஹசனின் மகன்
- *சனவ்பார்* - அலியின் மனைவி. ஹசனின் தாய்
- *பரீட்* - ஆப்கானிஸ்தானுக்கு அமீர் மீளும் போது உதவியாக அமைபவன்
# த கைட் ரன்னர்

## திரைப்பட ஆக்கம்

இக்கதை திரைப்படமாக ஆக்கப்பட்டுள்ளது. 2006 டிசம்பர் மாதம் படப்பிடிப்பு நிறைவுற்றது. 2007 நவம்பர் மாதத்தில் வெளியிடப்படும்.  
இதில் காலித் அப்தல்லா, ஹுமாயூன் எர்ஷாதி மற்றும் அகமத் மஹ்மிட்சதா என்போர் நடித்திருக்கிறார்கள். படத்தில் தமது பாத்திரங்கள் குறித்து ஆப்கானிஸ்தானின் எதிர்விளைவு எப்படியிருக்குமோ எனக் குழந்தை நடிகர்கள் தயக்கமுறுவதாக அறியப்படுகிறது.
# த கைட் ரன்னர்

## வெளியிணைப்புகள்

- காலித் ஹுசைனியின் வலைத் தளம் -
- விக்கி சுருக்கம் -
- திரைப்படத்தின் எதிர்விளைவுகளில் இருந்து நடிகர்களைக் காத்தல் -
# கோயம்புத்தூர் மாவட்டம்

**பேரூர் பட்டீசுவரர் கோயில்**  
| - | கோயம்புத்தூர் மாவட்டம்: அமைந்துள்ள இடம் |
| --- | --- |
| **நாடு** |  |
| **மாநிலம்** | தமிழ்நாடு |
| **தலைநகரம்** | கோயம்புத்தூர் |
| **பகுதி** | கொங்கு நாடு |
| **ஆட்சியர்** | பவன்குமார்
ஜி. கிரியப்பனவர்,
இ.ஆ.ப. |
| '''காவல்துறைக்
கண்காணிப்பாளர்''' |  |
| **மாநகராட்சி** | 1 |
| **நகராட்சிகள்** | 7 |
| **வருவாய் கோட்டங்கள்** | 3 |
| **வட்டங்கள்** | 11 |
| **பேரூராட்சிகள்** | 33 |
| **ஊராட்சி ஒன்றியங்கள்** | 13 |
| **ஊராட்சிகள்** | 227 |
| **வருவாய் கிராமங்கள்** | 295 |
| **சட்டமன்றத் தொகுதிகள்** | 10 |
| **மக்களவைத் தொகுதிகள்** | 2 |
| **பரப்பளவு** | 4723 ச.கி.மீ. |
| **மக்கள் தொகை** | 34,58,045 (2011) |
| '''அலுவல்
மொழி(கள்)''' | தமிழ் |
| **நேர வலயம்** | இ.சீ.நே.
(ஒசநே+5:30) |
| **அஞ்சல் குறியீடு** | 641 xxx, 642 xxx |
| '''தொலைபேசிக்
குறியீடு''' | 0422 |
| **வாகனப் பதிவு** | TN-37, TN-37Z, TN-38, TN-40, TN-41, TN-41Z, TN-66, TN-99 |
| **பாலின விகிதம்** | ஆண்-50.00%/பெண்-50.00% ♂/♀ |
| **கல்வியறிவு** | 83.98% |
| '''சராசரி கோடை
வெப்பநிலை''' |  |
| '''சராசரி குளிர்கால
வெப்பநிலை''' |  |
| **இணையதளம்** | coimbatore |  
**கோயம்புத்தூர் மாவட்டம்** (*Coimbatore district*) என்பது இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கோயம்புத்தூர் ஆகும். இந்த மாவட்டம் 4723 ச.கி.மீ. பரப்பளவைக் கொண்டுள்ளது.  
பொருளாதாரத்திலும், தொழில் துறையிலும் முன்னேற்றமடைந்த தமிழக மாவட்டங்களில் இதுவும் ஒன்று. கோயம்புத்தூர் தமிழ்நாட்டில் சிறந்த தொழில் வளர்ச்சி அடைந்த ஒரு நகரம் ஆகும். இது தென்னிந்தியாவின் நெசவுத் தொழிலின் தலைநகரம் அல்லது தென்னிந்தியாவின் துணி உற்பத்தியின் தலைநகரம் என்றழைக்கப்படுகிறது. இந்நகரம் நொய்யலாற்றின் கரையில் அமைந்துள்ளது. இது சுருக்கமாக *கோவை* என்று அழைக்கப்படுகிறது. தொழில் துறை வளர்ச்சிக்கும் முன்னேற்றத்திற்கும் முக்கிய காரணமாக இருப்பது இங்கு தடையின்றிப் பெறப்படும் குடிநீரும், மின்சாரமும் ஆகும்.  
பழைமை வாய்ந்த கொங்கு நாட்டின் ஒரு பகுதியாய் திகழ்ந்த இம்மாவட்டத்தில் கோசர் இன மக்கள் கோசம்புத்துர் என்னும் இடத்தை தலைமையிடமாக கொண்டு வசித்து வந்தனர். இவர்கள் வாழ்ந்த இடமான கோசம்புத்தூர் காலப்போக்கில் பெயர் மருவி கோயம்புத்தூர் என்றே அழைக்கப்படுகிறது. கோயம்புத்தூர் முற்காலச் சோழனாகிய கரிகாலனின் ஆட்சிக் காலமான இரண்டாம் அல்லது மூன்றாம் நூற்றாண்டிலிருந்தே இருந்து வந்துள்ளது. இதனை இராட்டிரகூடர்கள், சாளுக்கியர்கள், பாண்டியர்கள், ஹொய்சாளர்கள், விஜயநகரப் பேரரசு ஆகிய பேரரசுகள் ஆட்சி புரிந்துள்ளன.
# கோயம்புத்தூர் மாவட்டம்

## வரலாறு

கோயம்புத்தூர் மாவட்டம் வரலாற்று கொங்குநாட்டின் ஒரு பகுதியாக இருந்தது, இது மேற்கு கடற்கரைக்கும், தமிழ்நாட்டிற்கும் இடையிலான பிரதான வர்த்தக பாதையான பாலக்காடு இடைவெளியின், கிழக்கு நுழைவாயிலாக சேரர்களால் ஆளப்பட்டது.  
கோயம்புத்தூரின் துவக்க காலம் குறித்த தகவல்கள் கிடைக்கப்பெறவில்லை. பழங்குடிகளான இருளர்கள் முதன்மைக் குடிகளாக இருந்தனர். 9-ஆம் நூற்றாண்டில் இரண்டாவது சோழர் ஆட்சி எழுந்த போது அவர்கள் கோயம்புத்தூரைத் தமது ஆட்சியின் கீழ்க் கொண்டு வந்தனர். அவர்கள் கோனியம்மன் கோவிலை மையமாகக் கொண்டு முறையான நகரமைப்பை ஏற்படுத்தினர். இப்பகுதியை பழங்குடி மக்கள், குறிப்பாக கோசர்கள் ஆண்டு வந்தனர். கோசன்புத்தூர் என்றிருந்ததே கோயம்புத்தூர் என மருவியது.  
1550களில் மதுரையில் விசய நகரப் பேரரசின் தளபதிகளாக இருந்த தெலுங்கு பேசும் நாயக்கர்கள் கோயம்புத்தூர் உள்ளிட்டப் பகுதிகளின் ஆட்சியாளர்களாக, பேரரசின் அழிவின் பின்னணியில் உருவெடுத்தனர். 1700 களில் மதுரை நாயக்கர்களுக்கும் மைசூர் மன்னர்களுக்குமிடையே கோயம்புத்தூரில் போர் நடைபெற்றது. அப்போது 3000 பேர் வாழ்ந்த கோயம்புத்தூரின் ஆட்சி மைசூர் மன்னர்களின் கீழ் வந்தது.  
பழங்குடியினரின் ஆதிக்கம் இவ்விடத்தில் வெகு காலம் நீடிக்கவில்லை. இராஷ்டிரகூடர்களிடம் இப்பகுதி சில காலம் இருந்து பின்னர் இராஜராஜ சோழன் காலத்தில் சோழர் கைக்கு மாறியது. சோழ அரசு வீழ்ச்சி அடைந்த பின் கொங்கு நாடு சாளுக்கியர்களாலும் பின்னர் பாண்டியர்களாலும் ஆளப்பட்டது. பாண்டியர்களின் ஆட்சியில் உள் நாட்டுப் பிரச்சினைகள் ஏற்பட்ட போது, டெல்லி சுல்தான் தலையிட்டதனால், இப்பகுதி மதுரை சுல்தானின் கைக்கு மாறியது. இவர்களிடமிருந்து இப்பகுதியினை 1377-78-ஆம் ஆண்டு காலத்தில் விஜய நகரப் பேரரசு கைப்பற்றியது. இதற்குப் பின் இப்பகுதியினை மதுரை நாயக்கர்கள் ஆண்டனர்.
# கோயம்புத்தூர் மாவட்டம்

## மாநகராட்சி

1. கோயம்புத்தூர் பெருநகர மாநகராட்சி
# கோயம்புத்தூர் மாவட்டம்

## நகராட்சிகள்

1. மேட்டுப்பாளையம்
1. பொள்ளாச்சி
1. வால்பாறை
1. கருமத்தம்பட்டி
1. காரமடை
1. கூடலூர்
1. மதுக்கரை
# கோயம்புத்தூர் மாவட்டம்

## பேரூராட்சிகள்

1. அன்னூர்
1. கிணத்துக்கடவு
1. கோட்டூர்
1. சூளீஸ்வரன்பட்டி
1. தொண்டாமுத்தூர்
1. வெள்ளலூர்
1. ஆலந்துறை
1. ஆனைமலை
1. செட்டிபாளையம்
1. சின்னவேடம்பட்டி
1. தாளியூர்
1. எட்டிமடை
1. சூலூர்
1. இடிகரை
1. கண்ணம்பாளையம்
1. மூப்பேரிபாளையம்
1. உடையகுளம்
1. நரசிம்மநாயக்கன்பாளையம்
1. ஒத்தக்கல்மண்டபம்
1. பெரியநாயக்கன்பாளையம்
1. பெரிய நெகமம்
1. பூளுவப்பட்டி
1. சர்க்கார் சாமக்குளம்
1. சமத்தூர்
1. சிறுமுகை
1. சூளீஸ்வரன்பட்டி
1. திருமலையம்பாளையம்
1. தென்கரை
1. வேடப்பட்டி
1. வெள்ளக்கிணர்
1. வேட்டைக்காரன்புதூர்
1. ஜமீன் ஊத்துக்குளி
1. பள்ளபாளையம்
# கோயம்புத்தூர் மாவட்டம்

## ஊராட்சி ஒன்றியங்கள்

1. பெரியநாயக்கன்பாளையம் ஊராட்சி ஒன்றியம்
1. தொண்டாமுத்தூர் ஊராட்சி ஒன்றியம்
1. சர்க்கார்சாமக்குளம்
1. பொள்ளாச்சி வடக்கு
1. பொள்ளாச்சி தெற்கு
1. சுல்தான் பேட்டை
1. கிணத்துக்கடவு
1. சூலூர்
1. அன்னூர்
1. மதுக்கரை
1. காரமடை  
கோவை மாவட்டத்திலேயே பொள்ளாச்சி வடக்கு ஊராட்சி ஒன்றியம் தான் மிகப்பெரிய ஊராட்சி ஒன்றியம் ஆகும். இது சுமார் 39 ஊராட்சிகளை உள்ளடக்கி உள்ளது. அதேபோல் கோவை மாவட்டத்திலேயே மிகப்பெரிய ஊராட்சி வதம்பச்சேரி ஊராட்சி ஆகும். இது கிட்டத்தட்ட 15 மேற்பட்ட கிராமங்களை உள்ளடக்கி உள்ளது.
# கோயம்புத்தூர் மாவட்டம்

## மக்கள் வகைப்பாடு

2011 மக்கள் தொகை கணக்கெடுப்பின்படி, இம்மாவட்ட மொத்த மக்கள்தொகை 3,458,045 ஆகும். மக்கள்தொகையில் ஆண்கள் 1,729,297 (51%) ஆகவும், பெண்கள் 1,728,748 (49%) ஆகவும் உள்ளனர். ஆவார்கள். பாலின விகிதம் ஆயிரம் ஆண்களுக்கு 968 பெண்கள் வீதம் உள்ளனர். குழ்ந்தைகள் பாலின விகிதம், ஆயிரம் ஆண் குழந்தைகளுக்கு, 956 பெண் குழந்தைகள் வீதம் உள்ளனர். சராசரி எழுத்தறிவு 83.98% ஆகும், இதில் ஆண்களின் கல்வியறிவு 89.06%, பெண்களின் கல்வியறிவு 78.92% ஆகும். இம்மாவட்ட மக்கள் தொகையில் 10% ஆறு வயதுக்குட்பட்டோர் ஆவார்கள். மக்கள்தொகை அடர்த்தி ஒரு சதுர கிலோ மீட்டரில் 731 நபர்கள் வாழ்கின்றனர். கடந்த பத்தாண்டுகளில் (2001 - 2011) மக்கள்தொகை வளர்ச்சி 18.56% ஆகவுயர்ந்துள்ளது. ஆறு வயதிற்குட்ட குழந்தைகளின் எண்ணிக்கை 319,332 ஆக உள்ளது.  
இம்மாவட்ட மக்கள்தொகையில் இந்துக்கள் 30,44,145 (88.03%), இசுலாமியர்கள் 211,035 (6.10%), கிறித்தவர்கள் 1,90,314 (5.50%) மற்றவர்கள் 0.36% ஆக உள்ளனர்.
# கோயம்புத்தூர் மாவட்டம்

## அரசியல்

இம்மாவட்டம் 2 மக்களவைத் தொகுதிகளையும், 10 சட்டமன்றத் தொகுதிகளையும் கொண்டது.
# கோயம்புத்தூர் மாவட்டம்

## அரசியல்

### மக்களவைத் தொகுதிகள்

1. கோயம்புத்தூர் மக்களவைத் தொகுதி
1. பொள்ளாச்சி மக்களவைத் தொகுதி
# கோயம்புத்தூர் மாவட்டம்

## அரசியல்

### சட்டமன்றத் தொகுதிகள்

1. மேட்டுப்பாளையம்
1. கோயம்புத்தூர் வடக்கு
1. தொண்டாமுத்தூர்
1. கோயம்புத்தூர் தெற்கு
1. சிங்காநல்லூர்
1. கிணத்துக்கடவு
1. பொள்ளாச்சி
1. வால்பாறை
1. சூலூர்
1. கவுண்டம்பாளையம்
# கோயம்புத்தூர் மாவட்டம்

## புவியியல்

கோயம்புத்தூர் மாவட்டம் மேற்கு தொடர்ச்சி மலையின் மழைச் சாரல் மிகுந்த பகுதியில் அமைந்துள்ளதால், இங்கு மனத்திற்கு இதம் அளிக்கின்ற கால நிலை வருடம் முழுவதும் நிலவுகிறது. 25 கி.மீ நீளமுள்ள பாலக்காட்டு கணவாய் வழியாக வீசும் குளிர்ந்த காற்று இதன் பருவ நிலைக்கு காரணமாக அமைகிறது. இங்கு அதிகமாக உள்ள கரிசல் மண் இந்த பகுதியில் விவசாயமும், அதனைச் சார்ந்த தொழில்களும் சிறந்து விளங்க ஒரு காரணியாக அமைந்துள்ளது.
# கோயம்புத்தூர் மாவட்டம்

## தொழில்கள்

ஒன்றாகும்]]
மாநிலத்தின் மிகப்பெரிய தகவல் தொழிநுட்பப் பூங்காக்களில் ஒன்றாகும்]]  
இங்கு பருத்தி விளைச்சல் நெசவுத் தொழிற்சாலைகளுக்கு சிறந்த அடித்தளத்தை அமைக்க வழி செய்துள்ளது. இங்கு பருத்தி விளைவதற்கு ஏற்ற மண்ணும் கால நிலையும் நிலவுவதால் ஆலைகள் பெருகின. 1888-இல் கோயம்புத்தூரில் ஸ்பின்னிங் அண்டு வீவிங் கம்பெனி லிமிடெட் தான் முதல் பஞ்சாலை ஆகும்.1933-ல் ஸ்ரீ சாரதா மில்ஸ் லிமிடெட் மிகப்பெரிய நூற்பாலை(Spinning mill) தொடங்கப்பட்டது. அதற்கு அடுத்த இருபது ஆண்டுகளில் பல தொழிற்சாலைகள் வளர்ந்து ஓங்கின. 1933-இல் பைகாரா மின் உற்பத்தி தொடங்கப் பட்டதால், பல புதிய ஆலைகள் தோன்றின. கோவை மாவட்டத்தில் மட்டும் ஏறக்குறைய அறுபது பருத்தி ஆலைகள் உள்ளன. இது தவிர சிங்காநல்லுர், பீளமேடு, கணபதி, உப்பிலிபாளையம் ஆகிய இடங்களிலும், பல ஆலைகள் செயற்படுகின்றன. அதனால், இம்மாவட்டத்தில், நூற்றுக்கு அதிகமான நூற்பாலைகள் இயங்கி வருவாய் ஈட்டுகின்றன. இதனால் நிலையான, உறுதியான பொருளாதாரம் ஏற்படவும் அடித்தளமாகின்றன. கோயம்புத்தூர் புகழ் மிக்க நூற்பாலை நகரமாக உருவெடுக்கவும், தென்னிந்தியாவின் (இங்கிலாந்தினைப் போல) மான்செஸ்டர் என அழைக்கப்படவும் காரணமாக விளங்குகின்றன. இங்கு 25000 இற்கு மேல் சிறு நடுத்தர பெரிய தொழிற்சாலைகளும், டைடல் பூங்கா மற்றும் நூற்பாலைகளும் உள்ளன. கோயம்புத்தூர் சிறந்த நீர் ஏற்றுக் குழாய் (Motor pump sets), இயந்திர பொறியமைப்பு கருவிகள் என்பவற்றின் தனி உற்பத்தி மையமாக விளங்குகிறது. 1930 இல் பைகாரா நீர்மின் திட்டம் செயற்படத் தொடங்கியதன் காரணமாக கோயம்புத்தூர் நகரம் தொழில் வளர்ச்சியில் உச்சத்தை அடைந்தது.  
இந்தியாவில் முகச்சவர பிளேடுகள் தயாரிப்பதில் இம்மாவட்டம் முக்கியப் பங்கு வகிக்கிறது. ஒவ்வொரு ஆண்டும் ஏறத்தாழ 2400 இலட்சம் பிளேடுகளை, இம்மாவட்டம் உற்பத்தி செய்கிறது.இதனக் கண்டே, பிற இந்திய மாநிலங்களிலும் பிளேடு வகைகள் தயாரிக்கப்பட்டன என்பது வரலாற்று நிகழ்வாகும்.  
கோயம்புத்தூர் மாவட்டம் அண்டை மாநிலமான கேரளத்திற்கும் புகழ் மிகுந்த உதக மண்டலத்திற்கும் நுழை வாயிலாக அமைந்துள்ளது. மேட்டுப்பாளையத்திலிருந்து இயங்கும் புகழ் பெற்ற மலைத் தண்டவாளம் இங்கிருந்து 37 கி.மீ. தொலைவில் அமைந்துள்ளது. கோயம்புத்தூரிலிருந்து ஊட்டிக்கு வழக்கமான பேருந்துப் போக்குவரத்துக்கள் உள்ளன.
# கோயம்புத்தூர் மாவட்டம்

## மலைவளம்

இம்மாவட்டத்தின் தட்பவெட்ப நிலைக்கும் மழைக்கும் காரணமாக அமைவது சுற்றியுள்ள மலைகளே ஆகும். இம்மாவட்டத்தின் தெற்கில் ஆனை மலை, வடமேற்கில் குச்சும்மலை, மேற்கு மற்றும் வடமேற்கு திசையில் நீலகிரி மலை, வெள்ளியங்கிரி மலை ஆகியவை உள்ளன. மற்றும் குமரிக்கல், புதுக்கல், அஞ்சநாடு பள்ளத்தாக்கு போளாம்பட்டி மலைகள், ஆசனூர், பருகூர், பாலமலை, போன்ற மலைகள் உள்ளன. இம்மலைகளின் உயரம் 4000 அடிமுதல் 5000 அடி வரை உள்ளது, கடல் மட்டத்திலிருந்து 6000 அடிமுதல் 8000 அடிவரை உள்ளது.
# கோயம்புத்தூர் மாவட்டம்

## காட்டு வளம்

கோயம்புத்தூர் மாவட்டத்தில் காடுகள் அடர்த்தியாகவும் சிறந்த உயர்ந்த மரங்களைக் கொண்டும் விளங்குகின்றன. இத்தகைய காடுகள் 8 தொகுதிகளாக பிரிக்கப்பட்டுள்ளன.1951 - ஆண்டிலிருந்து தனியாக வனத்துறை அமைக்கப்பட்டு காடுகள் பராமரிக்கப்படுகின்றன. இம்மாவட்ட காடுகளின் எல்லை நீலகிரி மலை சரிவையும், மேற்கில் போலம்பட்டி தடாகம் பள்ளதாக்கு பகுதிகளில் உள்ள காடுகளையும், கிழக்கில் ஆனை மலை காடுகளையும் கொண்டுள்ளது. இதில் தேக்கு மரங்கள் அடர்ந்து காணப்படுகின்றன. பொள்ளாச்சி டாப்சிலிப் , ஆனை மலை , துணக்கடவு தொகுதிகள் என பிரிக்கப்பட்டுள்ளது. இங்கு காணப்படும் மரங்கள் 150 அடி உயரம் வரை வளர்கின்றன. மூங்கில் பெரும்பான்மையாக கோவை மாவட்டத்திலேயே கொள்முதல் செய்யப்படுகின்றன.
# கோயம்புத்தூர் மாவட்டம்

## கனிம வளம்

இம்மாவட்டத்தில் குறிப்பிடத்தக்க கனிம வளப் பகுதிகள் உள்ளன. கருங்கல், சுண்ணாம்பு, குவார்ட்ஸ் என்னும் பொருட்கள் சிறிய அளவில் கிடைக்கின்றன. இவைகளைக் கொண்டு மதுக்கரையில் சிமெண்ட் தயாரிக்கப்படுகிறது.